Drumul către servitute
Publisher: Humanitas
Published: 1993
Number of pages: 316
Description: „Țintele inedite ale cărții lui Hayek erau adepții planificării sociale, care voiau să «raționalizeze» activitatea economică. Mesajul adresat de Hayek acestui public avea două laturi. Mai întai, el susținea că nici un individ sau grup nu ar putea, în principiu, să planifice un sistem economic în toată infinitatea detaliilor sale, deoarece pur și simplu erau prea multe variabile nespecificabile de luat în considerare. Din acest motiv, încercările de a satisface cererile consumatorului cu ajutorul statului sunt menite a fi jalnice eșecuri... A doua, și cea mai importantă aserțiune a sa în acest context, se referea la consecințele pe termen lung ale încercărilor de angajare într-o planificare cuprinzătoare. Hayek a adus argumente puternice în sprijinul ideii că libertațile economice și libertătile civile sunt două fațete ale aceleiași monede. Cei care nu văd această legatură nu izbutesc să înteleagă că, pentru a avea cât de cât succes, planificarea economică incumbă restrângerea opțiunilor individuale într-un mod incompatibil cu genul de libertate personală ce a caracterizat liberalismul occidental modern.“ Karen I. Vaughn

Lucrare de referință a liberalismului modern, „Drumul către servitute” face parte din bibliografia obligatorie a celor care studiază astăzi economia, politologia, sociologia sau dreptul. Volumul de față reia ediția Humanitas din 1993, în care analiza lui Hayek e completată cu două eseuri despre receptarea sa în contemporaneitate. Traducere de Eugen B. Marian.